România

Consiliul Local al comunei Sagna

Judeţul Neamţ

P R O C E S – V E R B A L

 Încheiat astăzi 22.03.2016, în cadrul şedinţei ordinare a Consiliului local al comunei Sagna.

 Adunarea a fost legal convocată, prin Dispoziţia Primarului nr.61 din 16.03.2016, consilierii luând act de problemele propuse la ordinea de zi, prin intermediul invitaţiei. Convocatorul s-a afişat la loc vizibil, la sediul unităţii, astfel încât cetăţenii interesaţi să cunoască şi să participe la lucrările acestei şedinţe.

 Prezenţa s-a făcut de secretarul unităţii, Lungu Teodora, fiecare consilier semnând în registrul de prezenţă, constatându-se că sunt prezenţi toţi 13 consilieri în funcţie. Adunarea fiind legal constituită poate să-şi înceapă lucrările cuprinse la ordinea de zi.

 Doamna consilier Florea Iuliana , este desemnată în funcţia de preşedinte de şedinţă. Aceasta preia lucrările dând citire ordinii de zi:

1. Prezentarea Raportului de activitate al Primarului pe anul 2015.

Prezintă Primarul comunei Iacob Gheorghe

1. Prezentarea Rapoartelor comisiilor de specialitate pe anul 2015.

Prezintă preşedinţii comisiilor de specialitate

1. Analiza stadiului de înscriere a datelor în registrul agricol, pe semestrul II 2015 măsuri ce se impun pe această linie.

 Iniţiator primarul comunei Iacob Gheorghe

1. Proiect de hotărâre privind revocarea HCL nr.13 din 29.02.2016 privind aprobarea decontării contravalorii transportului cadrelor didactice din cadrul Şcolii Gimnaziale , comuna Sagna, pentru perioada dec, 2015, ianuarie şi februarie 2016.

Iniţiator primarul comunei Iacob Gheorghe

1. Proiect de hotărâre privind aprobarea organigramei şi statului de funcţii ale comunei Sagna, în forma avizată de A.N.F.P. sub nr. 8134/2016.

Iniţiator, primarul comunei Iacob Gheorghe

1. Proiect de hotărâre privind stimularea participării în învăţământul preşcolar a copiilor provenind din familii defavorizate.

 Iniţiator primarul comunei Iacob Gheorghe

1. Proiect de hotărâre privind reconfirmarea reprezentantului legal al comunei Sagna în parteneriatul ,,GAL Podişul de Nord al Bârladului”.

Iniţiator Primarul comunei, Iacob Gheorghe

1. Proiect de hotărâre privind delegarea gestiunii serviciilor publice de alimenatre cu apă şi de canalizare către S.C. Apavital SA Iaşi.

Iniţiator primarul comunei Sagna, Iacob Ggeorghe

1. Proiect de hotărâre privind iniţierea demersurilor pentru concesionare serviciu public de distribuire a gazelor naturale din comuna Sagna.

 Iniţiator Primarul comunei Sagna, Iacob Gheorghe

1. Proiect de hotărâre privind aplicarea OUG nr.44/14.10.2015 privind acordarea unor facilităţi fiscale.

Iniţiator Primarul comunei Sagna, Iacob Gheorghe

1. Întrebări şi interpelări, prezentarea adreselor şi materialelor adresate C.L.,prezentarea procesului verbal precedent.

Doamna preşedinte supune la vot ordinea de zi.

Votarea s-a făcut prin ridicare de mâini, nefiind voturi contra sau abţineri, se declară aprobată în forma prezentată.

Se dă citire Raportului de activitate al Primarului, după care se solicită înscrierea la cuvânt.

Domnul consilier Simon Adrian, solicită câteva lămuriri legate de fosta Topitorie Sagna.

Domnul primar arată că toate clădirile şi terenul aferent a fost vândute către S.C. Marsat Roman. Cumpărătorul s-a implicat în a face curăţenie, a reparat gardul împrejmuitor şi intenţionează să amenajeze o fermă piscicolă, unde se vor angaja şi cetăţeni din comuna noastră. Este un început bun, sperăm să se ducă la bun sfârşit.

Doamna preşedinte constată că nu mai sunt înscrieri la cuvânt, la primul punct, trece la punctul următor, al ordinii de zi.

Se dă cuvântul preşedinţilor comisiilor de specialitate, aceştia prezentând Raportul fiecărei comisii pe anul 2015.

Nefiind intervenţii se trece la următorul punct, analiza stadiului înscrierilor datelor în registrul agricol, în semestrul II 2015, măsuri ce se impun pe această linie.

Raportul cuprinde datele statistice, privind completarea registrului agricol, pentru perioada 2015-2019, cu menţiunea că registrele agricole au fost procurate în a doua parte a anului 2015 şi Normele metodologice de completare a registrului agricol au venit la finele anului 2015. Se fac eforturi pentru a completa registrele agricole, sperându-se ca semetrul I 2016 să le finalizăm. Cauzele întârzierii sunt obiective, atât lipsa faptică a registrelor agricole cât şi a Normelor metodologice de completare a acestora. Volumul de activitate este foarte mare iar numărul persoanelor implicate foarte mic.

Doamna preşedinte constată că nu sunt înscrieri la cuvânt şi ca urmare trece la următorul punct, prezentarea proiectului de hotărâre privind revocarea HCL nr.13/29.02.2016 privind decontarea c/val transportului cadrelor didactice pe lunile, dec. 2015, ianuarie şi februarie 2016.

Se dă cuvântul contabilului unităţii, care precizează că aprobarea decontării transportului cadrelor didactice se face prin Dispoziţia Primarului şi nu prin Hotărea Consiliului Local. Începând cu ultimul act normativ, se precizează mult mai clar metodologia aprobării şi decontării transportului cadrelor didactice. Aceste aspecte au fost precizate şi în adresa Instituţiei Prefectului judeţului Neamţ, urmând a se intra în legalitate.

Domnul consilier Roman Cornel arată că termenul de 1.11. a anului este de aprobare a decontării transportului, atunci râmân două luni fără aprobare?.

Domnul primar arată că acel termen se referă la solicitarea necesarului de fonduri pentru anul şcolar în curs, nu la decontare pe lună. Suma solicitată se regăseşte în partea de buget disponibilizată pentru şcoală, în anul bugetar următor.

Doamna preşedinte constată că nu mai sunt înscrieri la cuvânt şi supune la vot proiectul de hotărâre.

Votarea s-a făcut prin ridicare de mâini, nefiind voturi contra sau abţineri, întrunindu-se cvorumul de voturi necesar, se declară aprobat, în forma prezentată, cu cele 13 voturi pentru.

La punctul nr. 5 avem proiectul de hotărâre privind aprobarea organigramei şi statului de funcţii ale comunei Sagna, în forma avizată de A.N.F.P. sub nr.8134/2016.

Se dă cuvântul secretarului pentru a prezenta Raportul la acest punct. Se arată că s-a obţinut aprobarea pentru reâncadrarea în cazul a două posturi prin ANFP. Pentru a parcurge etapa următoare, trebuie modificată precedenta hotărâre şi supunerea aprobării scoaterii la concurs a posturilor. Numărul funcţionarilor publici este foarte redus, numărul problemelor a crescut şi suntem în multe situaţii de a nu putea face faţă. Nici constribuabilii nu înţeleg să respecte dispoziţiile legale şi te pun în situaţii dificile. Nu se înţelege că înregistrarea în registrele agricole trebuie să aibe la bază un drept de proprietate sau de utilizare. Şi astăzi se vine cu contractul de arendă fără a se anexa documentele justificative, trebuie să deduci de unde vine suprafaţa. Nu se înţelege că noi nu avem împuternicirile notarului public, şi de aici o mare pierdere de timp şi consum nervos. S-au făcut adrese, s-au dat explicaţii verbale, responsabililor de societăţi, dar se pare că nu se vrea să se respecte dispoziţiile legale şi în final explicaţia dată cetăţeanului că ,,funcţionarul unităţii nu vrea”

Doamna preşedinte constată că nu mai sunt înscrieri la cuvânt şi supune la vot proiectul de hotărâre.

Votarea s-a făcut prin ridicare de mâini, nefiind voturi contra sau abţineri, întrunindu-se cvorumul de voturi necesar, se declară aprobat, în forma prezentată, cu cele 13 voturi pentru.

Următorul punct al ordinii de zi cuprinde proiectul de hotărâre privind stimularea participării în învăţământului preşcolar a copiilor provenind din familii defavorizate.

Se dă cuvântul secretarului care dă citire raportului privind necesitatea supunerii dezbaterii şi aprobării acestui proiect de hotărâre, făcându-se precizarea că valoarea tichetului lunar este de 50 lei şi se va folosi pentru procurarea de alimente şi îmbrăcăminte, gen tichete cadou. Toate tichetele lunare nefolosite se vor returna furnizorului, sunt toate formularele aprobate.

Doamna preşedinte de şedinţă constată că nu sunt înscrieri la cuvânt şi trece la vot.

Votarea s-a făcut prin ridicare de mâini, nefiind voturi contra sau abţineri, întrunindu-se cvorumul de voturi necesar, se declară aprobat, în forma prezentată, cu cele 13 voturi pentru.

La punctul nr.7 avem proiectul de hotărâre privind reconfirmarea reprezentantului legal al comunei Sagna în parteneriatul ,,GAL Podişul de Nord al Bârladului”.

Domnul primar arată că a început noua perioadă 2016-2020, dată la care se actualizează toată baza de date. Pentru viitor vom încerca atragerea de noi fonduri pentru comuna noastră. De aceea trebuie să ne menţinem calitatea de memebru în această asociaţie.

 Doamna preşedinte de şedinţă constată că nu sunt înscrieri la cuvânt şi trece la vot.

Votarea s-a făcut prin ridicare de mâini, nefiind voturi contra sau abţineri, întrunindu-se cvorumul de voturi necesar, se declară aprobat, în forma prezentată, cu cele 13 voturi pentru.

Următorul punct al ordinii de zi cuprinde proiectul privind delegarea gestiunii serviciilor publice de alimentare cu apă şi de canalizare către SC Apavital SA Iaşi.

Domnul primar arată că am ajuns în faza de a face delegarea gestiunii pentru apă şi canal către această societate. La ei am găsit înţelegere şi disponibilitate în a da în funcţiune investiţia. Mai avem o diferenţă de proiect al aducţiunii apei din conducta Timişeşti- Iaşi, în acest mod nefiind necesar să mai menţinem paznic la pompele şi bunurile din zona puţurilor forate. Se cunoaşte faptul că nu avem apa suficientă în puţuri, nu avem posibilitate şi nici garanţia unor noi forări şi în care să dăm de un bazin consistent de apă. Nu în ultimul rând trebuie arătat că pânza freatică din comună nu este cea mai bună. Vom avea o vară grea, nu vom avea apă în fântâni şi nici pentru animale. În ceea ce priveşte taxele pentru braşamente se vor analiza posibilităţile ca acestea să fie cele mai mici posibile. De altfel funcţie de preţ se vor face cereri de racordare.

Doamna preşedinte de şedinţă constată că nu sunt înscrieri la cuvânt şi trece la vot.

Votarea s-a făcut prin ridicare de mâini, nefiind voturi contra sau abţineri, întrunindu-se cvorumul de voturi necesar, se declară aprobat, în forma prezentată, cu cele 13 voturi pentru.

La punctul nr.9 avem proiectul de hotărâre privind iniţierea demersurilor pentru concesionare serviciu public de distribuire a gazelor naturale din comuna Sagna.

Domnul primar arată că ar trebui să fim mândrii că avem acest proiect de hotărâre pe ordinea de zi. Este o dorinţă mai veche a locuitorilor comunei, dar care nu şi-a găsit rezolvarea, până acum. Avem demarate discuţii cu firma Mihoc OIL, stabilim un traseu de aducţiune a gazului metan ăn comună. Trebuie spus faptul că mulţi investitori am dat un pas înapoi , când au aflat că nu avem gaz metan adus în comună.

Domnul consilier Lente Neculai arată că este greu începutul dar este foarte bine că s-a ajuns aici.

Domnul primar arată că avut o serie de întâlniri pentru a se face investiţia prin fonduri guvernamentale.

Domnul consilier Blaj Marcel se arată foarte mulţumit de acest fapt şi crede că se vor racorda majoritatea locuitorilor comunei.

Doamna preşedinte de şedinţă constată că nu sunt înscrieri la cuvânt şi trece la vot.

Votarea s-a făcut prin ridicare de mâini, nefiind voturi contra sau abţineri, întrunindu-se cvorumul de voturi necesar, se declară aprobat, în forma prezentată, cu cele 13 voturi pentru.

La punctul nr.10 avem proiectul de hotărâre privind aplicarea OUG nr.44/14.10.2015 privind acordarea unor facilităţi fiscale.

Se dă citire raportului de specialitate, arătându-se că avem înregistrate 2 cereri.

Doamna preşedinte de şedinţă constată că nu sunt înscrieri la cuvânt şi trece la vot.

Votarea s-a făcut prin ridicare de mâini, nefiind voturi contra sau abţineri, întrunindu-se cvorumul de voturi necesar, se declară aprobat, în forma prezentată, cu cele 13 voturi pentru.

La ultimul punct se dă citire contractului de parteneriat al Bibliotecii comunale sagna, măsuri şi realizări, urmare acestuia.

Se prezintă procesul verbal al şedinţei precedente, după care se solicită înscrierea la cuvânt.

Doamna preşedinte de şedinţă constată că nu sunt înscrieri la cuvânt şi trece la vot.

Votarea s-a făcut prin ridicare de mâini, nefiind voturi contra sau abţineri, întrunindu-se cvorumul de voturi necesar, se declară aprobat, în forma prezentată, cu cele 13 voturi pentru.

Domnul primar arată că urmează o campanie electorală, pe care o doreşte cât mai curată, dar acest lucru trebuie să-l dorească fiecare candidat. Vom vedea cum se va desfăşura această campanie.

Fiind în preajma sărbătorilor pascale ale creştinilor romano-catolici, urează ,,Paşte fericit” şi sănătate tuturor locuitorilor de această religie.

Fiind la discuţii diverse, domnul consilier Leonte Neculai solicită sprijin a amenaja sursa de apă, de la Vulpăşeşti ,,Şipot”. Întreabă ce se mai poate face, la acest punct, ştiut fiind faptul că anul trecue s-a încercat rezolvarea aducţiunii sursei de apă, dar fiind mai multe minţi luminate, nu s-a reuşit în totalitate rezolvarea problemei.

 Domnul primar arată că s-au transportat 3 maşini cu piatră în zona Sagna şi imediat cum se va da voie la transportul pietrei va duce câteva maşini şi în Vulpăşeşti. Cel mai grav lucru este problema gunoaielor, avem serviciu specializat iar unii cetăţeni aruncă la întâmplare. Vom demara acţiunea de curăţenie dar trebuie şi cetăţenii informaţi că trebuie respectate regulile.

Ordinea de zi fiind parcursă, constatându-se că nu mai sunt înscrieri la cuvânt se declară închise lucrările acestei şedinţe.

Preşedinte de şedinţă,

Florea Iuliana

 Întocmit, Secretar Lungu T.